Ribe Stifts Adresseaviser, 1835-06-30
Journal de Paris fortæller, at en telegraphisk Depesche har bragt den Efterretning, at Zumalatarreguyer d. 16de bleven svært saaret, saa at han har maattet overgive Eraa Commanden og ladet sig selv transporteres til Durang. Denne Begivenhed turde maaskee skade D. Carlo's Sag mere, end et formeligt Nederlag; thi endnu er det ikke lykket nogen af Under anførerne at udrette Noget, der kan sammenlignes med det, som Zumalacatreguy har præsteret. Endnu tidligere, nemlig den 11te, har Jtiatte tilfægtet sig en Seier over Carlisterne ved Pennacerada, ikke langt fra Vittoria. Om de nærmere Omstændigheder ved denne Træfning haves meget forskjellige Efterretninger, hvoraf nogle anslaae de fangne Carlisters Tal til flere Tusinder, hvilket imidlertid synes saa meget mere usandsynligt, som det hedder, at det var med 600 til 800 Ryttere Jriatte tilkæmpede sig Seieren. Bilbaos Beleiring fortsattes endnu d. 18de; men man ventede sikkert, at Staden vilde blive undsat af Valdez, som stod med 22000 Mand kun 9 franske Mile derfra. Nogle Dage i Forveien var Staden nær bleven indtagen ved en Krigslist, som imidlertid mislykkedes. Beretningerne fra Grændsen, hvilke hidtil skildrede Christinerne, som heelt modløse, tillægge dem nu paa een Gang nyt Mod. For hedte det, at Soldaterne næppe vilde være at bevæge til at fortsætte Kampen, hvis ikke fremmed Hjælp med det Første ankom; nu derimod skal deres Feldtraab være: "Jngen Jntervention, Seier eller Død!" Jmidlertid lader det til at være vist, at ved Esparteros Tilbagetog fra Bilbao til Vittoria ere 2 Batailloner af hans Tropper gaaede overtil Jnsurgenterne. Fra Ny Castilien mældes, at Merino er bleven slagen af Oberst Mir og tvungen til at kaste sig ind i Skovene ved Soria. - Den franske uafhængige Presses Mistanke, at det hos Regjeringen og navnlig hos Kongen ikke var Alvor med den indirecte Hjælp, er bleven gjendreven derved, at det er lykket dhrr. Guizot og Thiers at faae den befaling afsendt til Algier, at den derværende Fremmedlegion ufortøvet skal overføres til Spanien, men beholde den franske Cocarde og fransk Sold. General Alava driver Hvervingen i Engelland med megen Jver, og, da han af den spanske Regjering er bemyndiget til at indgaae de liberaleste betingelser, saa har Hvervingen god Fremgang. Tropperne faae strax Solden udbetalt for 2 Maaneder, og efter Landingen skal der betales dem forud endnu for een Maaned. 1500 Mk. ere allerede indskibede; Oberst Evans vil følge efter, saasnart Hvervingerne ere tilendebagte. - Den BrüsseIndependent meddeler en Skrivelse fra Haag, hvori den Efterretning, som belgiske Blade have udbredt, at der i Amsterdam hvervedes for D. Carlos, og at den hollandske Regjering vilde give Feldtstykker til en spansk Expedition, erklæres for ganske urigtig. Derimod fortæller det Amsterdammer Handelsblad af 23de Juni, at det af aldeles autentiske Kilder har faaet den vigtige Efterretning, at Rusland, Preussen og Østerrig have paa det Kraftigste protesteret mod enhver Jntervention i de spanske Anliggender, paa hvilken Maade end denne maatte iværksættes. Endnu fortjener at bemærkes, at i Brussel gaaer det Rygte, at carlistiske Agenter ere hemmelig ankomne til Belgien, forat hverve. De Hvervede - siger man - erholde de fornødne Penge, forat begive sig til Engelland, hvor Samlingspladsen skal være. Om Hvervinger til den spanske Dronnings Tjeneste tales der derimod nu ikke et eneste Ord mere.